Document ID: /roh_data/filtered/fineweb-2-filterrobots_roh.jsonl.gz/17076

Da la partida èn er Chiara e Morena Clopath da Haldenstein. Ellas treneschan davent da ballet, choreografia e cundiziun fin il patinar sez.
Stars sco trenaders
Las gruppas messas ensemen tenor prestaziun èn per las duas mattas d’avantatg. Uschia pon ellas perfecziunar aifer 2 emnas e mez ils sigls e cumbinaziuns da saut, e quai cun trenaderas sco Denise Biellmann u Elena Romanova.
Las duas mattatschas da Haldenstein èn satisfatgas dal camp ed ellas giaudan da pudair trenar ensemen sco soras. Las soras treneschan fin 6 giadas l’emna e quai stad ed enviern. Durant il temp che la halla da glatsch a Flem e serrada treneschan las mattas a Herisau u a Feldkirch en l’Austria.
La motivaziun da las duas mattas da vulair vegnir adina meglras è exemplarica, la cumparegliaziun internaziunala han ellas pudì sentir a Flem.
RR actualitad 17:00